钦定古今图书集成/明伦汇编/闺媛典/第015卷 > 黎女歌 汤显祖
## 钦定古今图书集成/明伦汇编/闺媛典/第015卷 > 黎女歌 汤显祖

“黎女豪家笄有岁，如期置酒属亲至。自持针笔向肌
理，刺涅分明极微细。”点侧虫蛾折花卉，淡粟青纹绕
馀地。便坐纺织黎锦单，拆杂吴人彩丝致珠崖嫁娶
须八月，黎人春作踏歌戏。女儿竞戴小花笠，簪两银
篦加雉翠。半锦短衫花襈裙，白足女奴绛包髻，少年
男子竹弓弦。花幔缠头束腰际。藤帽斜珠双耳环。缬
锦垂裙赤文臂。文臂郎君绣面女，并上秋千两。摇曳。
分头携手簇遨游，殷山沓地蛮声气。歌中答意自心
知，但许婚嫁箭为誓。椎牛击鼓会金钗，为欢那复知
年岁。